**Қостанай облысы әкімдігінің білім басқармасының «Жітіқара ауданы білім бөлімінің Пригородный жалпы білім беретін мектебі» КММ**

**1-сыныпқа қабылдау қағидалары**

1.Қазақстан Республикасының ["Білім туралы"](https://www.gov.kz/legalacts/details/Z070000319_?lang=kk) Заңының 31 бабының 1 тармағына және орта білім беру ұйымдарына оқуға қабылдаудың [үлгілік қағидаларының](https://www.gov.kz/legalacts/details/V1800017553?lang=kk) 9 тармағына сәйкес алты жастан бастап балаларды бірінші сыныпқа қабылдау жүзеге асырылады.

ҚР жалпы білім беретін мектептері 5 жастан бастап, егер олар ағымдағы жылдың желтоқсан айының соңына дейін 6 жасқа толса, бірінші сыныпқа қабылдай алады.

2. Бірінші сыныпқа балалардың құжаттарын қабылдау 1 сәуірден бастап 31 тамызға дейін жүзеге асырылады. Мектепке алты жасар балалар мен ағымдағы күнтізбелік жылы 6 жасқа толатын балалар қабылданады.

Айта кету керек, баланың жасы 1 қыркүйек айы жағдайына толық 6 жасқа толған болса, барлық балалар қабылданады. Ал жасы толық 6-ға толмаған балалардың (олардың жасы үстіміздегі жылы 1 қыркүйектен кейін толатын болса) тек ата-аналары немесе басқа заңды тұлғалары қалаған жағдайда мектепке бару мүмкіншіліктері бар.

**Қызмет көрсету мерзімі:** Құжаттарды қабылдау және балаларды мектепке қабылдау электрондық үкіметтің еgov.kz веб-порталы және жергілікті атқарушы органдардың ақпараттық жүйелері арқылы автоматтандырылған. Бұл мемлекеттік қызметті орта білім беру ұйымдары бір жұмыс күні ішінде көрсетеді.

**Қызметке кім жүгіне алады:** ата-аналар (заңды өкілдер)

**ҚЫЗМЕТТІ АЛУ ПРОЦЕСІ**

**1.Білім беру ұйымдарының каталогынан мектепті таңдаңыз**

Сізге сәйкес келетін мектепті таңдаңыз

**2.Таңдалған мектепке түсуге өтініш беріңіз**

Білім беру ұйымына түсуге өтінішті электронды түрде толтырыңыз

**3.Келесі құжаттарды тіркеңіз**

"Бастауыш, негізгі орта және жалпы орта білім берудің жалпы білім беретін оқу бағдарламаларын іске асыратын білім беру ұйымдарына оқуға қабылдаудың үлгілік қағидаларын бекіту туралы" Қазақстан Республикасы Білім және ғылым министрінің 2018 жылғы 12 қазандағы № 564 бұйрығы негізінде

Балаларды бірінші сыныпқа қабылдау үшін келесі құжаттар қажет:

1. 3х4 см баланың суреті
2. № 065/у нысаны бойынша денсаулық жағдайы туралы анықтама
3. Баланың денсаулық паспорты № 052-2 / у

**4.Өтініш жіберіңіз және оны тексеру нәтижесін күтіңіз**

Жеке кабинетке "mektep.snation.kz" сіздің өтінішіңіздің мәртебесін өзгерту туралы хабарлама келеді.

**5.Баланы бірінші сыныпқа қабылдау туралы шартқа қол қою**

Шартқа қол қоюға шақыру және баланы бірінші сыныпқа қабылдау.